Cuneiform Tablet CCT 3 24 (BM 113329)
Cuneiform tablet, dated to the Old Assyrian Period (ca. 1950-1850 BC).
Genre: letter
Transliteration:
a-na i-na-a qí-bi-ma um-ma ta-ra-am-ku-bi-ma ta-áš-pu-ra-am um-ma a-ta-ma ša-wi-ru-ú ù a-nu-qú-ú ša i-ba-ší-ú-ni ša-ṣí-ri a-na a-kà-li-ki li-ib-ší-ú ke-na-tim-ma 0.5 ma-na KÙ.GI DINGIR-ba-ni tù-šé-bi-lam a-i-ú-tim ša-wi-ri ša té-zi-ba-ni i-nu-mì tù-úṣ-ú KÙ.BABBAR 1 GÍN ú-lá té-zi-ba-am É-tam tù-lá-qí-it-ma tù-šé-ṣí iš-tù tù-úṣ-ú-ni da-nu-tum bu-bu-tum i-na a-lim{ki} ù-lá še-am 1 SÌLA té-zi-ba-am še-am a-na ú-kúl-tí-ni áš-ta-na-am ù tap-ḫi-ra-am ša šu-ri-nam i-na it-<gap> <big_gap> a-dí-in-ma lu-ú qá-tí ag-da-ma-ar ù a-na É a-lim{ki} a-na še-im <gap> ÁŠ ša a-da-da i-šu-ú-ma áš-ta-qá-al mì-num ri-ib-šu ša ta-áš-ta-na-pá-ra-ni a-na a-kà-li-ni-i lá-šu né-nu ri-ib-ší né-ta-na-pá-áš ša i qá-tí-a ib-ší-ú ú-lá-qí-it-ma uš-té-bi₄-lá-kum u₄-ma-am i bé-tim e-ri-im wa-áš-ba-ku ša-tum ša-na-at i-ḫi-id-ma me-eḫ-ra-at {TÚG}ṣú-ba-tí-a KÙ.BABBAR i-na ša i-qá-tí-kà-ma i-ba-ší-ú šé-bi₄-lam-ma še-am 10 ÁŠ lá-áš-am a-šu-mì ṭup-pí-im ša a-šùr-i-mì-tí DUMU ku-ra ša ší-bi₄ ša il₅-qé-ú É-tám ú-ša-aḫ-dí-ir-ma a-ma-tim ú-kà-tí-ma ša-zu-úz-ta-kà a-wa-tám ig-mu-ru-ma 0.66666 ma-na KÙ.BABBAR áš-ta-qal a-dí ta-lá-kà-ni lá i-ra-ga-am i-na a-lá-ki-kà ta-ta-ú-wa mì-šu-um ta-ki-li ta-áš-ta-na-me-ma ḫi-im-ṭá-tim ta-áš-ta-na-pá-ra-am